Eetikast  kõneldes tuleks teha kindlaks, mida me mõtleme. See sõna sisaldab austust ka terve rea teiste väärtuste vastu peale energia ning ohvri­meelsuse. Paljud mitmesuguseist parteidest noored näivad end emantsipeerivat neist teistest moraalseist väärtusist. Ühe noorte rühmkonna ülempreester Lenin kuulutab: "Me peame kasutama kõiki võimalikke vahendeid: pet­tust, trikke, seadusvastaseid meetodeid; me peame valmis olema tõe surnuksvaikimiseks ning moonutamiseks, me peame tuletama oma moraali­süsteemi klassivõitluse  huvidest." Teised koostavad samasuguse moraalikoo­deksi, peaaegu nendesamade sõnadega, selle uue korra loomiseks, mis neile näib ühiskonna päästmiseks vältimatu. Monarhistlik Action Française suurustleb selgel sõnal pettuse kasutamisega, kui juhtum seda nõudis, valetami­sega, tapmisele õhutamisega. Thierry-Maulnier, noor parempool­sete juht avaldas hiljuti Insurge's artikli pealkirjaga: "Eetilistest ideaali­dest pimestatud Prantsusmaa". Siin osutub noorte moraali süsteem, samuti kui nende ülalmainitud  tõemõiste selgesti pragmatistlikuks.